Борис Младенов-Young
Приятели от детски дни щастливи…

chitanka.info

Приятели от детски дни щастливи,

във фейсбук неотдавна ви видях

и се зарадвах, че сте още живи,

и че един след друг ви разпознах.

По пътища далечни сме вървели,

съдбите ни различни са били,

но важното е, че сме оцелели

и сме на крак и в късни старини.

Събития достойни за поеми

споделяме ту с радост, ту с тъга,

а примката по-здраво се притяга…

От личните, човешките проблеми,

където и да бъдем по света,

уви, не може никой да избяга!!!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.